《和陶始作镇军参军经曲阿韵哭陈能之》
宋代·吴芾

陈公行古道，出处尽堪书。
俯仰端无负，初终总一如。
粤从为剧邑，平步上亨衢。
正色主风宪，弹劾靡亲疏。
故虽频补外，直性不可纡。
召还方进用，谓当推绪余。
一朝忽撄疾，力请归旧居。
竟化辽东鹤，不作北溟鱼。
哀哉名世士，天胡赋分拘。
有子传衣钵，无钱治室庐。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。